Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалбата изјавена од Здружение за заштита на животни „Амина Мунди“ - Скопје, поднесена против Решението на Државното правобранителство на Република Северна Македонија на 14.05.2026 година го донесе следното 

Р Е Ш Е Н И Е
Жалбата од Здружение за заштита на животни „Амина Мунди“ - Скопје, поднесена против Решението ПИ.бр.1/26 од 06.02.2025 година на Државното правобранителство на Република Северна Македонија, заведена во архивата на Агенцијата за заштита на правото на слободен пристап до информациите од јавен карактер под бр.08-4 на 20.04.2026 година СЕ ОТФРЛА како ненавремена.
О Б Р А З Л О Ж Е Н И Е
Здружение за заштита на животни „Амина Мунди“ - Скопје, , поднело Барање за пристап до информации од јавен карактер до Државното правобранителство на Република Северна Македонија, со кое побарало по е-маил да му се достави фотокоипиа од следните прашања:   
„1. Дали коњите кои биле одземени од сторители на кривични дела и подоцна предадени на ЗОО Скопје се третирале како државна сопсвеност?
2. Која институција била носител на сопсвеничите права и правната одговорност за овие коњи во периодот од нивното одземање до нивното усмртување?
3. Дали Државното правобранителство било известено или вклучено во постапките за одземање, предавање, згрижување или располагање со овие коњи? Ако да, доставете ја целата документација и коресподенција.
............
9. Дали постои меѓуинституционална коресподенција (дописи, мислења, интерни акти) поврзана со прашањето на сопственоста и одговорноста за овие коњи, во контекст на судската постапка?.“ 
Државното правобранителство на Република Северна Македонија до Барателот доставил Решение ПИ,бр.1/26 од 06.02.2025 година, со кое Барањето за пристап до информации од јавен карактер на барателот Здружение за заштита на животни “Анима Мунди“ се одбива. Во Образложението на решението е наведено: „...од извршениот увид во архивата на Државното правобранителство на Република Северна Македонија за подрачје Скопје, констатирано е дека е заведен кривичен предмет. Од списите на предметот произлегува дека пред Основниот кривичен суд Скопје е покренета кривична постапка по Предлог за издавање казнен налог поднесен од страна на Основното јавно обвинителство Скопје. Исто така со оглед дека постапката пред Кривичен суд е во тек, Барањето за пристап до информации од јавен карактер претставува исклучок во смисла на член 6 став 1 алинеја 4 и истата се судира со наведената одредба, поради што Државното правобранителство на Република Северна Македонија одлучи како во диспозитивот на ова решение..“
Незадоволен од наведеното Решение, Барателот на информации на 12.02.2026 година, преку електронска пошта до Агенцијата поднесе Жалба заведена во архивата на Агенцијата под бр.08-4 на 20.04.2026 година.   
Агенцијата, преку е-маил заведен со бр.08-4 од 21.04.2026 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации, на 24.04.2026 година до Агенцијата достави Одговор на жалба ПИ.бр.1/26 од 24.04.2026 година, во кој е наведено дека: „...доколку внимателно се разгледа барањето на барателот, ќе се утврди дека истото е формулирано преку прашања и бара коментари и толкувања на законите, односно не претставува барање за пристап до информации од јавен карактер ...“. 
Постапувајќи по наведената Жалба, Агенцијата за заштита на правото на слободен пристап до информации од јавен карактер истата ја отфрли како ненавремена, поради следното: 
Во врска со Решението на Имателот на информации ПИ,бр.1/26 од 06.02.2025 година, Агенцијата му укажува на Барателот дека, наведеното Решение е донесено на 06.02.2025 година,  додека поднесува Жалба преку е маил на 12.02.2026 година  заведена во Агенцијата на 20.04.2026 година, што значи дека Жалбата е ненавремена, бидејќи е поднесена по истекот на законскиот рок за поднесување жалба до Агенцијата. 
Согласно член 27 став 1 од Законот за слободен пристап до информации од јавен карактер, против решението со кое имателот на информацијата го одбил или отфрлил барањето, барателот има право на жалба во рок од 15 дена од денот на приемот на решението д  Агенцијата.
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.


Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
                                                                                             


                                                                                                              Директор,
                                                                                                          Петар Гајдов 



